anglo-israelitter
Store norske leksikon,Religion og filosofi,Religioner og livssyn,Kristendom,Kristendommens historie
Anglo-israelitter er tilhengere av teorien om at den engelske nasjonen er etterkommere av de 10 stammer av Israel som ble bortført til Assyria i 722 fvt.
Teorien ble fremsatt av marineoffiseren Richard Brothers (1757–1824), som kalte seg «den Allmektiges nevø» og gjorde krav på å nedstamme fra kong David. Fra 1795 var Brothers innesperret i sinnssykehus. Han fikk tilhengere gjennom hele 1800-tallet, endog blant parlamentsmedlemmer og naturvitenskapsmenn, som begrunnet teorien med fantasifulle etymologier og uholdbare fortolkninger av bibelsteder. Da teorien ble utvidet til å gjelde alle de engelsktalende folk, fikk den også tilhengere i USA.Antallet anglo-israelitter skal på begynnelsen av 1900-tallet ha vært rundt 2 millioner. Bevegelsen spiller nå ingen viktig rolle.Sekter som Efraims budbærere i Sverige og Manasses budbærere i Norge har sin opprinnelse i denne bevegelse. Les mer i Store norske leksikon israelitt apokalypse kristendom jødedom sekt